DELICIOUS IN DUNGEON
Πάλι κλειδωμένα είναι.
Δώστε μου ένα λεπτό.
Θα την ανοίξω αμέσως.
Περπατήσαμε ήδη αρκετά,
ίσως να σταματούσαμε για σήμερα.
Πολύ έξυπνο, Μάρσιλ. Απάντησες με το στομάχι.
Δεν το έκανα εγώ!
Φυσιολογικό είναι.
Εξάλλου, μόνο μεζεδάκια φάγαμε σήμερα.
Λάιος, εγώ δεν θέλω να κάνουμε διάλειμμα.
Το μόνο φαγητό που βρήκαμε σήμερα ήταν ένα μπολ θησαυροζουζούνια.
Ακόμα κι αν πιεστούμε, να πάμε στο τέταρτο επίπεδο.
Θα συναντάμε όλο και πιο δυνατά τέρατα όσο προχωράμε.
Καλύτερα να εξοικονομήσουμε ενέργεια.
Δεν θα 'χει νόημα να εξοικονομήσουμε ενέργεια,
αν λιποθυμήσουμε απ' την πείνα.
Αλλά χωρίς ενέργεια, δεν θα μπορούμε να νικήσουμε τα τέρατα…
Άνοιξα.
Αυτό το δωμάτιο μοιάζει με τραπεζαρία.
Πρέπει να ήταν πολύ χλιδάτη τραπεζαρία κάποτε.
Τώρα τη στοιχειώνουν τα πνεύματα των νεκρών.
-Ούτε αρουραίος δεν υπάρχει. -Δεν τρώω αρουραίο, εντάξει;
Γιατί μας επιτίθενται πάντα οι πεθαμένοι άραγε;
Δεν γίνεται να μας κυνηγήσει κανένα ψητό γουρούνι;
Μη λες βλακείες.
"Να μας κυνηγήσει"…
Μα μας κυνηγάει
το φαγητό!
Ζωντανός πίνακας;
Πρόσεχε, Λάιος!
Πολύ πλησίασες! Μπορεί να σε ρουφούσε!
Αυτό ήθελα! Παραλίγο να τα κατάφερνα!
Τι πράγμα;
Ο πίνακας είχε σταφύλια.
Εννοείς
πως προσπαθούσες να φας το φαγητό του πίνακα.
Ναι. Τέλεια ιδέα, δεν συμφωνείτε;
-Με τίποτα! -Ηλίθιε!
-Βλάκα! Τι σκεφτόσουν; -Ξέρεις τη φράση "λαγοί με πετραχήλια";
Ξέρω πως δεν θα σκάσει μύτη κανένας λαγός με πετραχήλια,
αλλά αν υπάρχει λαγός με πετραχήλια σε πίνακα μας κάνει!
Μπορεί να πεθάνεις μες στον πίνακα.
Ακριβώς!
Μέσα στον πίνακα, θα μπορούμε να αλληλεπιδρούμε!
Καλά, όπως αγαπάς.
Αλλά έχεις μόνο μία ευκαιρία.
Θα σε δέσουμε με σχοινί.
Όταν κάνεις σινιάλο, θα σε τραβήξουμε.
Ποιον πίνακα να διαλέξω;
Αυτός φαίνεται πολύ καλός.
Έχει ένα σωρό νόστιμα φαγητά.
Εντάξει, αυτόν διαλέγω.
Αμάν.
Καλώς τον.
Με εντόπισαν.
Το σπαθί σου…
Φοράς παράξενη πανοπλία.
Φρουρός του κάστρου δεν είσαι;
Τι;
Κράτα λίγο.
Έλεος, πάντα ξεμένουμε από άτομα.
Από 'δώ! Μη χαζεύεις!
Κοίτα φάτσα. Φαίνεται πολύ έξυπνος!
Ναι, η μύτη του είναι ολόιδια με τη δική σου.
Μια μέρα θα κυβερνήσει έξοχα το βασίλειο.
-Ησύχασε, καλό παιδάκι. -Συγχαρητήρια, Μεγαλειότατε.
Μην ονειροπολείς!
Φέρε το επόμενο πιάτο!
-Θα μπορούσα να φάω… -Το βρήκα!
Ντέλγκαλ! Έτσι θα σε λένε.
Ντέλγκαλ, θα γίνεις σπουδαίος βασιλιάς!
Άσχημα τα πράγματα!
Δεν πρόκειται να φάω τίποτα!
Λίγη βοήθεια!
Μας κάνει σινιάλο!
Τραβήξτε!
Πώς ήταν;
Έφτασα πολύ κοντά στο να φάω,
αλλά δεν ήταν κατάλληλη η ατμόσφαιρα.
-Η ατμόσφαιρα; -Αυτό σε σταμάτησε;
Ναι, η ατμόσφαιρα έφταιγε.
Θα ξαναμπώ!
Με τις κατάλληλες συνθήκες, θα μπορέσω να φάω.
Τι εννοείς "κατάλληλες";
Πώς να το πω;
Κάτι πιο καθημερινό.
Καθημερινό;
Αυτός πώς σου φαίνεται;
Έχουν πλούσιο φαγητό, μοιάζει με πάρτι
και κάποιος χορεύει γυμνός.
Αυτό είναι! Πάω!
Ανόητε μέθυσε!
Τι νομίζεις πως κάνεις μπροστά στον βασιλιά;
Κατέβα απ' το τραπέζι αμέσως!
Σταματήστε.
Σήμερα παντρεύομαι.
Ας τον συγχωρήσουμε που παρασύρθηκε λιγάκι.
Μα, πρίγκιπα Ντέλγκαλ…
Ντέλγκαλ;
Είναι το μωρό απ' τον άλλον πίνακα;
Κουνήσου!
Παρά τρίχα!
Ντέλγκαλ!
Πατέρα!
Πολύ χαίρομαι που βλέπω πόσο ωραία μεγάλωσες.
Στο μέλλον του βασιλείου.
Πατέρα!
Δηλητηριάστηκε!
Θα πάρω κάτι να το φάω αργότερα με την ησυχία μου.
Συγγνώμη.
Μεγαλειότατε!
Κάνε τον καλά!
Γρήγορα!
Αυτό το ξωτικό το είδα και στον προηγούμενο πίνακα.
Λες να είναι γελωτοποιός;
Δείτε τι έφερα!
Αυτήν τη φορά πήρα μαζί μου φαγητό…
Τι έγινε; Εξαφανίστηκε!
Άρα δεν μπορώ να βγάλω φαγητό απ' τον πίνακα.
Ο μόνος τρόπος είναι να φας όσο είσαι μέσα!
Ξανά! Εδώ που φτάσαμε, πρέπει να φάω οπωσδήποτε!
ΦΑΓΗΤΟ ΤΗΣ ΑΥΛΗΣ
Τελετή στέψης είναι;
Άρα ο πρίγκιπας διαδέχτηκε τον βασιλιά.
Είθε το βασίλειο και ο λαός να ακμάζουν ες αεί.
Νόστιμο!
Πολύ νόστιμο!
Νόμιζα πως θα είχε γεύση μπογιάς,
αλλά είναι γευστικότατο!
Κι άλλο, παρακαλώ.
Έφαγα του σκασμού.
Φούσκωσα.
Καλύτερα να πηγαίνω.
Τι; Το ξωτικό…
-Δεν ανήκεις στο κάστρο μας. -Να πάρει!
Τι κάνεις εδώ;
Ήσουν στη γέννηση του πρίγκιπα και στον γάμο του.
Ποιος είναι ο σκοπός σου;
Θέλεις τον θρόνο;
Θα σε κάνω στάχτη εδώ και τώρα!
Ο πίνακας!
Έγινε κάτι μέσα στον πίνακα;
Υπήρχαν ένα σωρό λαχταριστά πιάτα.
Πάνω που ετοιμαζόμουν να φύγω αφού έφαγα του σκασμού,
κάποιος κατάλαβε πως ήμουν ξένος, με άρπαξε απ' το κολάρο
και θύμωσε πάρα πολύ.
Δεν εκπλήσσομαι.
Φοβήθηκα.
Τώρα που χαλάρωσα, άρχισα να ξαναπεινάω.
Στάσου, τι; Αν κι έφαγα πάρα πολύ, νιώθω λες κι έχω άδειο στομάχι!
Τι σου είπαμε;
Κανονικός λαγός με πετραχήλια!
Χάσαμε τον χρόνο μας!
Μα ήταν πεντανόστιμα.
Η κουζίνα ήταν εδώ;
Θα πάρουμε νερό από δίπλα
και θα ξεκουραστούμε εδώ λιγάκι.
Αν δεν έκανες χαζά με τους πίνακες,
τώρα μπορεί να είχαμε φτάσει στο τέταρτο επίπεδο.
Είναι μίμικ;
Δεν είχα προσέξει το κουτί.
Δεν είναι προφανές, αλλά δεν είναι και κρυμμένο.
Είναι σε σημείο που τραβάει την προσοχή.
Αρέσουν στα καθάρματα αυτά τα σημεία.
Ας ξεκουραστούμε εδώ σήμερα.
Εντάξει.
Συμφωνείς, Τσίλτσακ;
Ναι.
Δεν χρειάζεται να τους το πω.
Ο Σένσι κι ο Λάιος θα θέλουν να το φάνε.
Και θα πρέπει εγώ ν' ανοίξω το κουτί.
Μίμικ…
Ούτε που θυμάμαι πόσες φορές μου την έφεραν τα καθάρματα.
Τέλεια!
Δεν είναι κλειδωμένο ούτε έχει παγίδα.
Αφού ήταν κλειδωμένο, δεν θα είναι μίμικ.
Αν το ανοίξω από πίσω, δεν θα μου κάνει κακό.
Να πάρει! Ξέχασα την παγίδα!
Παλιομίμικ…
Είσαι καλά;
Φαίνεσαι απορροφημένος.
Σε απασχολεί κάτι;
Όχι, δεν θα το 'λεγα.
Θα είσαι κουρασμένος.
Παιδί είσαι ακόμα.
Αφήστε τον να κοιμηθεί. Μην τον βάλετε σκοπιά.
Δεν είμαι παιδί, είπαμε!
Πόσων χρόνων είσαι;
Προτιμώ να μην πω.
Άντε πάλι! Πάντα έτσι κάνεις.
Δεν μας λες καν τη γενέτειρα ή τα γενέθλιά σου.
Προτιμώ να διαχωρίζω τα επαγγελματικά απ' τα προσωπικά.
Εσύ θα βγεις χαμένος, αν συνεχίσεις να φέρεσαι έτσι.
Καλά, όπως αγαπάς.
Έχω αρχίσει να πεινάω συχνότερα.
Παλιά άντεχα δύο μέρες χωρίς φαγητό.
Πάω να φέρω νερό από δίπλα.
Πού 'σαι, νυσταλέα.
Πάω να φέρω νερό.
Θα έρθω μαζί σου.
Όχι, άσε. Δεν θ' αργήσω.
Είναι επικίνδυνο.
Δίπλα πάω.
Νομισματοζουζούνι.
Λες να έχουν φωλιά εδώ κοντά;
Αν βρω μερικά ακόμα, ίσως κοπάσει η πείνα μας.
Μ' αρέσουν τα νομισματοζουζούνια.
Είναι τέρατα που καμουφλάρονται, σαν τους μίμικ,
μα είναι χαριτωμένα.
Αμάν!
Εκεί είναι οι μίμικ…
Ηλίθιε.
Ξέχασες πως ζυγίζεις περισσότερο με το νερό.
Κάποιος μηχανισμός θα υπάρχει για ν' ανοίξει.
Μόνο που δεν τον φτάνω.
Να φωνάξω "βοήθεια";
Αν μ' ακούσει κανένα τέρας, θα κινδυνεύσουν οι φίλοι μου.
Μη φοβάσαι.
Αν δε γυρίσω, θα το προσέξει η Μάρσιλ.
Σοβαρά; Δεν νομίζω.
Μην την υπολογίζεις.
Μην πανικοβάλλεσαι!
Οι κλειστές πόρτες
δεν είναι η ειδικότητά σου;
Αυτή η πόρτα ανοίγει, αν καταλάβεις τον μηχανισμό.
Θα είμαι εντάξει, αρκεί να μην αγγίξω τον μίμικ.
Δεν ακούω θόρυβο συσκευής, άρα δεν θα υπάρχει χρονικό όριο.
Υπάρχουν κουμπιά στον τοίχο
κι ένας μηχανισμός που μάλλον ενεργοποιεί λόγχες.
Αν δεν πατήσω σωστά τα κουμπιά, θα πεταχτούν.
Και το κείμενο σ' αυτήν την πλάκα θα είναι το κλειδί, αλλά…
Είναι σε κάποια αρχαία γλώσσα και δεν καταλαβαίνω γρι.
Μακάρι να ήταν εδώ η Μάρσιλ.
Αν και κάτι μου θυμίζει…
Όχι, πρώτα πρέπει να βάλω σε τάξη τις σκέψεις μου.
Υπάρχουν τρία κουμπιά στις γωνίες του δωματίου.
Γιατί τρία;
Πρέπει να τα πατήσω με συγκεκριμένη σειρά;
Υπάρχει κουμπί και πίσω απ' τον μίμικ!
Να πάρει! Το κάθαρμα μου μπαίνει εμπόδιο σε κάθε ευκαιρία!
Υπάρχει κανένα στοιχείο στο δωμάτιο;
Και βέβαια όχι.
Αν πατήσω τυχαία τα κουμπιά, θα γίνω σουβλάκι.
Εκτός αν αποφύγω τις λόγχες έτσι μικρόσωμος.
Μπα, είναι πολύ επικίνδυνο.
Δεν έχω ιδέα τι να κάνω!
Ίσως να έμενα ακίνητος μέχρι το πρωί…
Εδώ ήσουν;
Να πάρει!
Σώθηκα…
Είσαι σκληρό καρύδι!
Οι μίμικ είναι γλυκούληδες ανάποδα, έτσι που κουνάνε τα πόδια.
Αν τους αναποδογυρίσεις, βλέπεις το φύλο τους.
Θυμάμαι τη μία άχρηστη πληροφορία του Λάιος μετά την άλλη.
Να τον αναποδογυρίσω;
Λες και γίνεται!
Πάμε κι ό,τι γίνει!
Ουφ.
Άραγε θα έρθουν να με βοηθήσουν μετά από τόση φασαρία;
Ήταν άδειο; Τολμάς να με κοροϊδεύεις;
Τι;
Αυτό το κείμενο…
Αυτό ήταν γραμμένο στην πλάκα!
Τότε ξέρω τι λέει!
Γρήγορα!
-Ανατολή! -Όσες φορές κι αν ανατείλει ο ήλιος…
-Δύση! -Και δύσει το φεγγάρι…
-Βορράς! -Σαν τα ακίνητα αστέρια…
Νότος!
Είθε ο άνεμος της τύχης να φυσάει πάντα προς το μέρος σου!
Άνοιξε!
Δεν γύρισε ο Τσίλτσακ.
Τσίλτσακ!
Συγγνώμη, συγχώρεσέ με!
Ηρέμησε, ζω.
Τι είναι αυτό;
Εσύ το έκανες, Τσίλτσακ;
Μπράβο!
Ευχαριστώ.
Ένας υπέροχος μίμικ.
Μίμικ;
Πρώτη φορά θα μαγειρέψω μίμικ.
Μην το φας λες κι είναι κάτι φυσιολογικό!
Μην ανησυχείς, Μάρσιλ.
Οι μίμικ δεν είναι δηλητηριώδεις.
Μπορεί να έχουν τοξίνες, ανάλογα με τη διατροφή τους,
αλλά αν αφαιρέσεις τα πεπτικά τους όργανα, θα είναι ασφαλείς.
Πώς είναι ασφαλές αυτό το πράμα;
Ξέχνα το, Μάρσιλ.
Δεν έχει νόημα να τους φέρνεις αντίρρηση.
Πάντως εγώ σήμερα δεν θα το φάω ό,τι κι αν γίνει!
Βράζουμε άφθονο νερό,
προσθέτουμε αλάτι.
Βάζουμε τον μίμικ, κλείνουμε το καπάκι
και περιμένουμε.
Όταν πάρει βράση,
είναι έτοιμο!
ΒΡΑΣΤΟΣ ΜΙΜΙΚ
Δεν βγαίνει εύκολα το κρέας.
Για δοκίμασε με τη λαβή.
Τίποτα. Το χώνω όλο και πιο μέσα.
Μάλιστα.
-Τσίλτσακ, δώσ' μου τα μαραφέτια. -"Τα μαραφέτια";
Ξέρεις, τα εργαλεία που κουβαλάς μαζί σου.
Τα εργαλεία.
Τρελάθηκες;
Θα τα απολυμάνουμε με βραστό νερό κι όλα καλά.
Δεν είναι αυτό το πρόβλημα!
Μη!
Τώρα βγαίνει εύκολα.
Ορίστε.
Είναι πολύ νόστιμο.
Είναι γευστικότατο.
Στοίχημα πως θα είναι τέλειο να φας πλάτη και πόδι μαζί.
Το περίμενα καλύτερο.
Λένε πως οι πεπτικοί αδένες απ' τα καβούρια έχουν χάλια γεύση.
Γιατί δεν μας είπες για τον μίμικ;
Έχω δυσάρεστες αναμνήσεις από μίμικ.
Ιδανικά, θα ήθελα να τους αποφύγω τελείως.
Τέλος πάντων, έκανα αρκετά λάθη.
Φοβήθηκα πως θα έτρωγε το θησαυροζουζούνι.
-Οι μίμικ δεν τρώνε θησαυροζουζούνια. -Τι;
Τα θησαυροζουζούνια τρώνε μίμικ.
Όταν βρουν έναν μίμικ,
μπαίνουν στο κουτί και γεννούν αυγά.
Οι προνύμφες που εκκολάπτονται μεγαλώνουν τρώγοντας τον μίμικ.
Μόλις γίνουν ενήλικα έντομα, συχνά οι άνθρωποι τα περνάνε για θησαυρό
και το σκάνε για ν' αρχίσουν το επόμενο κεφάλαιο.
Με δουλεύετε;
Κόφ' το επιτέλους!
Αυτά παθαίνεις άμα δεν λες την ηλικία σου.
Δεν έμαθες πως αν έχεις μυστικά απ' τους φίλους σου, εσύ θα χάσεις;
Έλα, πες μου πόσων χρόνων είσαι!
Πε…
"Πε…";
Περιμένω να κλείσω φέτος τα 29.
Είσαι όντως πιτσιρίκι. Τι βαρετό!
Δεν ήξερα πως ήσουν τόσο νέος.
Γιατί δεν μου λέτε κι εσείς την ηλικία σας;
Αυτό μισώ στα μακροβιότερα είδη!
Τι θες;
Κύριε Τσίλτσακ…
Κόφ' το!
Σήμερα μπορεί να τρως τέρας,
αλλά αύριο ίσως γίνεις το γεύμα κάποιου άλλου.
Νοστιμιές μπουντρουμιού.
Μα τι νοστιμιές!
Υποτιτλισμός: Λιάνα Μεσάικου